|  |  |
| --- | --- |
|  |  **ÁFORM UM LAGASETNINGU** *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** |  Frumvarp til laga um breytingu á vegalögum nr. 80/2007. SRN19060030 |
| **Ráðuneyti /verkefnisstjóri** |  Samgöngu- og sveitarstjórnarráðuneytið/Skrifstofa samgangna |
| **Innleiðing EES-gerðar?** | [ ]  Já[x]  Nei |
| **Dags.** |  11. júní 2019 |

|  |
| --- |
| 1. **Úrlausnarefni**
 |
| 1. **Forsaga máls og tilefni**

Umferð á vegum landsins hefur aukist mikið á undanförnum árum, meðal annars vegna fjölgunar ferðamanna. Á sama tíma hafa framlög til vegagerðar verið óvenjulega lág sem hlutfall af landsframleiðslu. Skapast hefur mikil þörf fyrir viðhald og nýframkvæmdir.Vegagerðin telur nauðsynlegt að fara í um 200 verkefni á næsta aldarfjórðungi sem áætlað er að kosti yfir 400 milljarða króna. Þó að aukið fjármagn hafi komið til vegagerðar í gildandi fjármálaáætlun þá dugar það engan veginn til að fullnægja þörfinni. Það þarf því að finna leiðir til þess að fjármagna framkvæmdir og flýta þeim eins og kostur er.Sumarið 2018 skipaði samgöngu- og sveitarstjórnarráðherra starfshóp til að fjalla um forgangsröðun framkvæmda og nýjar leiðir til fjármögnunar þeirra. Starfhópurinn skilaði skýrslu sinni í apríl 2019, sbr. fylgiskjal. Starfshópurinn lagði í skýrslunni til ákveðna aðferðafræði við forgangsröðun verkefna. Hvað varðar fjármögnun verkefna taldi starfshópurinn æskilegast að framkvæmdir yrðu fjármagnaðar með viðbótar ríkisútgjöldum eða breyttri forgangsröðun í ríkisútgjöldum. Tók starfshópurinn þó sérstaklega fram að með því að leggja til fjármögnun vegaframkvæmda með breyttri forgangsröðun skattfjár væri ekki veri að leggja til að fallið yrði frá hugmyndum um veggjöld vegna einstakra framkvæmda. Þannig útilokaði fjármögnun með ríkisútgjöldum ekki gjaldtöku á vegum hins opinbera að framkvæmdum loknum á þeim leiðum/vegköflum þar sem það hentar.Hvað varðar sjónarmið við gjaldtöku af umferð lagði starfshópurinn til að gjaldtaka af umferð til að standa undir kostnaði við flýtiframkvæmdir miðaðist við hverja framkvæmd fyrir sig og gjald væri í samræmi við kostnað þeirrar framkvæmdar. Innheimta skyldi ekki hefjast fyrr en í lok framkvæmdar, þegar opnað væri fyrir umferð.Starfshópurinn lagði áherslu á að notuð verði nýjasta tækni við innheimtu og að tryggt væri að kostnaði sem hlutfall af innheimtum tekjum væri ávallt haldið í lágmarki. Miðað skyldi við að slíkt hlutfall væri ekki hærra en 10%. Á grundvelli þessara niðurstaðna áformar samgöngu- og sveitarstjórnarráðherra nú að á haustþingi 2019 verði lagt fram lagafrumvarp sem miðar að því að styrkja heimildir Vegagerðarinnar umfram það sem nú er að finna í 17. gr. vegalaga til gjaldtöku á einstökum leiðum/vegköflum að undangenginni ákvörðun í samgönguáætlun.1. **Hvert er úrlausnarefnið?**

Að tryggja fullnægjandi heimildir í vegalögum til að Vegagerðin geti, að undangenginni ákvörðun þar um í samgönguáætlun, tekið gjald af umferð á tilteknum vegköflum þjóðvega til að standa straum af kostnaði við uppbyggingu og/eða rekstur þeirra og viðhald. Dæmi um verkefni sem áform um gjaldtöku gætu átt við um er rekstur og viðhald jarðganga um allt land eða verkefni sem nauðsynlegt er að flýta en henta ekki sem samvinnuverkefni (PPP) vegna smæðar sinnar eða umferðarmagns.1. **Að hvaða marki duga gildandi lög og reglur ekki til?**

Sjá C. 2. |
| 1. **Markmið**
 |
| 1. **Stefna hins opinbera á viðkomandi málefnasviði/málaflokki**

Í stjórnarsáttmála og Samgönguáætlun 2019-2033 er gert ráð fyrir að aukinn kraftur verði lagður í uppbyggingu í samgöngumálum á öllum sviðum á kjörtímabilinu. Áhersla verði lögð á að bæta öryggi á vegum og stuðla að hagkvæmum og greiðum samgöngum um landið. Leitað verði fjölbreyttari leiða til að fjármagna samgöngukerfið. Þannig eru áform þessi um lagasetningu með það að markmiði að tryggja aukið fjármagn til vegaframkvæmda í fullu samræmi við stefnu hins opinbera.1. **Markmið sem að er stefnt með lagasetningu í ljósi úrlausnarefnis og stefnu stjórnvalda.**

Markmiðið er að greiða fyrir og flýta uppbyggingu brýnna samgöngumannvirkja á Íslandi sem auka umferðaröryggi og stuðla að jákvæðri þróun byggða. |
| 1. **Leiðir**
 |
| 1. **Ekkert aðhafst - hvaða afleiðingar hefði það?**

Án aukins fjármagns til vegaframkvæmda er ljóst, m.v. núgildandi ríkisfjármálaáætlun til næstu fimm ára, að ekki verður farið í ýmsar brýnar vegaframkvæmdir í nánustu framtíð. Með áformum um sérstaka fjármögnun verður framkvæmdafé til vegagerðar aukið verulega til langs tíma litið og jafnframt hægt að tryggja aðrar framkvæmdir á samgönguáætlun.1. **Önnur úrræði en lagasetning sem metin hafa verið**

Núgildandi lög hafa verið yfirfarin og ljóst að þau munu ekki styðja nægilega vel við markmið þau sem lýst er í áformum þessum. Ekki verður farið í áætlaðar aðgerðir um gjaldtöku án tryggrar lagastoðar og því engin önnur úrræði fyrir hendi en lagasetning.1. **Mögulegar leiðir við lagasetningu**

Mögulegar leiðir við lagasetningu eru annars vegar breyting á vegalögum nr. 80/2007 og hins vegar ný lög um viðfangsefnið. |
| 1. **Hvaða leið er áformuð og hvers vegna?**
 |
| 1. **Stutt lýsing á þeirri leið sem áformuð er og rökstuðningur fyrir henni**

Hér eru verið valið að fara þá leið að útfæra nánar þá heimild sem þegar er að finna í vegalögum (17. gr.) um að heimilt sé að ákveða í samgönguáætlun að veghald einstakra vegkafla þjóðvega skuli kostað að hluta eða öllu leyti með veggjaldi af umferð eða með notkunargjaldi. Þannig er nauðsynlegt að kveða skýrt á um með hvaða hætti slíkt gjald skuli lagt á, ábyrgð á greiðslu þess, innheimtu- og sektarheimildir ef látið er hjá líða að greiða gjaldið, forsendur ákvörðunar um gjaldtöku o.s.fv. Hvað varðar forsendur ákvörðunar um gjaldtöku stendur til að móta í lögum skilyrði þess að ákvörðun um gjaldtöku á tilteknum vegköflum verði tekin í samgönguáætlun, svo sem um áhrifamat, umferðarspá, ábata o.fl. Hugsanlegt er að rétt sé að kveða með einhverjum hætti á um slík skilyrði í lögum um samgönguáætlun nr. 33/2008 og mun þá slík tillaga vera hluti af áformuðu frumvarpi.1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**

Breytingar á vegalögum í samræmi við lið 1 hér að ofan. Ekki er útilokað að í frumvarpinu muni einnig felast breytingar á lögum um um samgönguáætlun nr. 33/2008 sbr. D.1. |
| 1. **Samræmi við stjórnarskrá og þjóðarétt – aðrar grundvallarspurningar**
 |
| 1. **Koma áformin inn á svið stjórnarskrár og þjóðréttarskuldbindinga?**

Nei, ekki með beinum hætti.1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**

Nei, ekki með beinum hætti.1. **Er önnur grundvallarlöggjöf sem taka þarf tillit til?**

Nei. |
| 1. **Samráð**
 |
| 1. **Hverjir eru helstu hagsmunaaðilar?**

Allir notendur vegakerfisins hafa hagsmuni af auknu umferðaröryggi og þannig af fjármögnun vegaframkvæmda. Hvað varðar hagsmunasamtök er hins vegar rétt að nefna t.d. Samband íslenskra sveitarfélaga, Félag íslenskra bifreiðaeigenda, Samtök atvinnulífsins, Samtök iðnaðarins, Samtök fyrirtækja í ferðaþjónustu og Samtök verslunar og þjónustu.1. **Er skörun við stjórnarmálefni annarra ráðuneyta?**

Skörun er við málefni fjármálaráðuneytisins.1. **Samráð sem þegar hefur farið fram**

Ekki hefur farið fram sérstakt samráð um verkefnið annað en það sem fram fór í tengslum við vinnu starfshóps ráðherra sem fjallað er um undir lið A.1.1. **Fyrirhugað samráð**

Fyrirhugað er samráð á Samráðsgátt stjórnvalda samkvæmt verkferli um ritun lagafrumvarpa. |
| 1. **Mat á áhrifum þeirrar leiðar sem áformuð er**
 |
| 1. **Niðurstaða frummats á áhrifum, sbr. fylgiskjal.**

Frumvarpið hefur engin bein fjárhagsáhrif fyrir ríkissjóð. Frumvarpinu er einungis ætlað að styrkja þær heimildir sem hið opinbera hefur til gjaldtöku af umferð á þjóðvegum landsins. |
| 1. **Næstu skref, innleiðing**
 |
| 1. **Hefur verið gerð verkefnisáætlun fyrir frumvarpssmíðina?**

Já.1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**

Gert er ráð fyrir að gjaldtaka samkvæmt heimildum laganna geti hafist á árinu 2020, að því gefnu að lögin verði samþykkt á haustþingi 2019.1. **Hvaða forsendur þurfa að vera fyrir hendi til að lagasetning beri árangur?**

Á ekki við.1. **Mælikvarðar á árangur og útkomu**

Fækkun umferðarslysa, greiðari umferð á tilteknum vegköflum, aukið fjármagn til framkvæmda og hröðun verkefna sem ekki hafa komist á samgönguáætlun vegna fjárskorts.1. **Hefur verið hugað að því að afla gagna til að meta árangur þegar þar að kemur?**

Á ekki við. |
| 1. **Annað**
 |
|   |
| 1. **Fylgiskjöl**
 |
| 1. **Mat á áhrifum lagasetningar – Frummat, sbr. eyðublað**

Frummat, sbr. eyðublað.1. **Önnur fylgiskjöl eftir atvikum**

Skýrsla starfshóps um leiðir til fjármögnunar vegaframkvæmda frá því í apríl 2019. |